LIETUVOS DARBO BIRŽOS

PRIE SOCIALINĖS APSAUGOS IR DARBO MINISTERIJOS

DIREKTORIUS

ĮSAKYMAS

DĖL SPRENDIMO DĖL UŽSIENIEČIO DARBO ATITIKTIES LIETUVOS RESPUBLIKOS DARBO RINKOS POREIKIAMS PRIĖMIMO TVARKOS APRAŠO VYKDYMO

2015 m. kovo 24 d. Nr. V-176

Vilnius

Vadovaudamasis Lietuvos Respublikos įstatymo „Dėl užsieniečių teisinės padėties“ 44 straipsnio 1 dalies 3 punkto c papunkčiu ir Lietuvos Respublikos socialinės apsaugos ir darbo ministro 2015 m. kovo 19 d. įsakymu Nr. A1-139 patvirtinto Sprendimo dėl užsieniečio darbo atitikties Lietuvos Respublikos darbo rinkos poreikiams priėmimo tvarkos aprašo 16, 17 ir 19 punktais:

1.	T v i r t i n u pridedamus:

1.1. Sprendimo dėl užsieniečio darbo atitikties Lietuvos Respublikos darbo rinkos poreikiams formą;

1.2. Išvados dėl užsieniečio darbo atitikties Lietuvos Respublikos darbo rinkos poreikiams formą.

2. Į p a r e i g o j u Darbo išteklių skyriaus Darbo rinkos paslaugų poskyrio vyr. specialistę Honoratą Masalskienę per 3 kalendorines dienas informuoti Migracijos departamentą prie Vidaus reikalų ministerijos ir darbdavį, elektroniniu paštu išsiunčiant nuskaityto sprendimo dėl užsieniečio darbo atitikties Lietuvos Respublikos darbo rinkos poreikiams kopiją. Jei darbdavys nenurodė elektroninio pašto adreso, sprendimas dėl užsieniečio darbo atitikties Lietuvos Respublikos darbo rinkos poreikiams išsiunčiamas darbdaviui paštu.

3. Pavedu:

3.1. Teisės skyriui teisės aktų nustatyta tvarka organizuoti šio įsakymo paskelbimą Teisės aktų registre ir Lietuvos darbo biržos interneto svetainėje;

3.2. Informacinių technologijų skyriui patalpinti Lietuvos darbo biržos informacinėje sistemoje šiuo įsakymu patvirtintas formas ir Lietuvos Respublikos socialinės apsaugos ir darbo ministro 2015 m. kovo 19 d. įsakymu Nr. A1-139 patvirtinto Sprendimo dėl užsieniečio darbo atitikties Lietuvos Respublikos darbo rinkos poreikiams priėmimo tvarkos aprašo, priedą iki 2015 m. gegužės 8 d.;

3.3. šio įsakymo vykdymo kontrolę direktoriaus pavaduotojui pagal kuruojamą sritį.

Direktorius	Vidas Šlekaitis